Komission asetus (EY) N:o 887/96, annettu 15 päivänä toukokuuta 1996, oliiviöljyn kulutustukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2677/85 muuttamisesta



Virallinen lehti nro L 119 , 16/05/1996 s. 0016 - 0017



KOMISSION ASETUS (EY) N:o 887/96, annettu 15 päivänä toukokuuta 1996, oliiviöljyn kulutustukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2677/85 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva- ja öljyalan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla sekä asetuksella (EY) N:o 3290/94 (2), ja erityisesti sen 11 artiklan 8 kohdan, sekä katsoo, että komission asetuksen (ETY) N:o 2677/85 (3), sellaisena kuin se on viimeksi muutettuna asetuksella (EY) N:o 1292/95 (4), 5 artiklan 2 kohdassa säädetään seuraamusten soveltamisesta yrityksille, jotka ovat syyllistyneet tiettyihin sääntöjenvastaisuuksiin; rikkomuksen muodostavien osien selventämiseksi ja sen varmistamiseksi, että jokaiseen tapaukseen sovelletaan sen vakavuuteen suhteutettuja seuraamuksia, olisi muutettava kyseisiä säännöksiä, asetuksen (ETY) N:o 2677/85 9 artiklan 3 kohdassa ja 11 artiklan 2 kohdassa tarkoitetuille täydentäville tutkimuksille olisi vahvistettava kohtuullinen määräaika; tiettyjen olemassa olevien säännösten tarkentamiseksi ja erityisesti ennen tuotteiden saapumista pakkausyrityksiin sekä niiden lähdettyä pakkausyrityksistä suoritettavien täydentävien tarkastusten prosenttiosuuden ilmoittamiseksi olisi muutettava mainitun asetuksen 12 artiklaa, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2677/85 seuraavasti: 1. Korvataan 5 artiklan 2 kohta seuraavasti: "2. Kun jäsenvaltion toimivaltainen viranomainen toteaa, että kyseinen oliiviöljy ei täytä yhtä 1 kohdassa tarkoitetuista määritelmistä, - se joko soveltaa seuraamusta, joka vastaa 20-80 prosenttia näytteiden ottoa edeltävien 12 kuukauden aikana haetun kulutustuen keskiarvon määrästä ottaen huomioon rikkomuksen vakavuuden, jos todettu laatu vastaa yhtä asetuksen N:o 136/66/ETY liitteessä olevista määritelmistä, tai - muissa tapauksissa se peruuttaa välittömästi yrityksen hyväksynnän, ottaen huomioon rikkomuksen vakavuuden, 1-5 vuoden ajaksi, rajoittamatta kuitenkaan mahdollisia muita seuraamuksia. Kyseisen yrityksen on lisäksi maksettava jäsenvaltiolle määrä, joka on näytteiden ottoa edeltävien 12 kuukauden aikana haetun kulutustuen kuukauden keskiarvo kaksinkertaisena. Ensimmäisessä alakohdassa tarkoitettuja seuraamuksia sovelletaan ainoastaan, kun pakkausyritys todistaa jäsenvaltiota tyydyttävällä tavalla, että oliiviöljyn vaatimustenvastaisuus johtuu poikkeuksellisista, yrityksestä riippumattomista olosuhteista. Jäsenvaltioiden maksajina toimivien yksiköiden tai toimielinten on vähennettävä ensimmäisessä alakohdassa tarkoitettu määrä Euroopan maatalouden ohjaus- ja tukirahaston menoista. Kuukausittaista keskiarvoa laskettaessa otetaan huomioon ainoastaan ne kuukaudet, joiden ajalta on esitetty tukihakemus. Todettaessa muita kuin ensimmäisessä alakohdassa tarkoitettuja sääntöjen vastaisuuksia on jokaisesta tapauksesta ilmoitettava välittömästi toimivaltaiselle viranomaiselle." 2. Korvataan 9 artiklan 3 kohta seuraavasti: "3. Jäsenvaltion on maksettava tuen määrä 150 päivän kuluessa sen hakemuksen jättöpäivästä, jonka määrille on myönnetty oikeus tukeen paikalla tehtyjen tarkastusten seurauksena. Jos tarkastukset edellyttävät täydentäviä tutkimuksia, tätä määräaikaa voidaan kuitenkin pidentää. Jäsenvaltio määrittää tämän lisäajan, joka ei saa kuitenkaan ylittää 12:ta kuukautta, ja antaa siitä tiedon komissiolle. Tätä lisäaikaa voidaan jatkaa kuudella kuukaudella perustelluissa poikkeustapauksissa, joista ilmoitetaan komissiolle. Tukioikeuden valvonnasta vastaavan toimielimen on toimitettava tiedoksi maksajana toimivalle toimielimelle toimintansa tulos jokaisen hyväksytyn yrityksen tukioikeuden myöntämisen osalta 45 päivän kuluessa paikalla tehdystä tarkastuksesta ja vähintään kaksikymmentä päivää ennen ensimmäisessä alakohdassa tarkoitetun määräajan päättymistä." 3. Korvataan 11 artiklan 2 kohdassa ilmaisu "Jäsenvaltio määrää tämän lisäajan ja antaa siitä tiedon komissiolle. Jollei asianomainen tällöin esitä todistetta voimassa olevan vakuuden pidentämisestä tai uuden vakuuden antamisesta ennen ensimmäisen vakuuden päättymistä, vakuus menetetään. Jos todiste esitetään kymmenen päivän kuluessa ensimmäisen vakuuden päättymisestä, menetetään puolet vakuudesta." ilmaisulla "Jäsenvaltio määrittää tämän lisäajan, joka ei saa kuitenkaan olla yli 12 kuukautta, ja antaa siitä tiedon komissiolle. Lisäaikaa voidaan jatkaa kuudella kuukaudella perustelluissa poikkeustapauksissa, joista ilmoitetaan komissiolle. Jollei asianomainen tällöin kuitenkaan esitä todistetta voimassa olevan vakuuden jatkamisesta tai uuden vakuuden antamisesta ennen ensimmäisen vakuuden päättymistä, vakuus menetetään. Jos todiste kuitenkin esitetään 10 päivän kuluessa ensimmäisen vakuuden päättymisestä, menetetään puolet vakuudesta." 4. Muutetaan 12 artikla seuraavasti: a) Korvataan 1 kohdan ensimmäisessä alakohdassa virke "Niiden on tarkastettava myös pistokokein näiden yritysten toteuttamien toimenpiteiden rahoitusta koskevat tositteet." virkkeellä "Niiden on tarkastettava pistokokein näiden yritysten talouden kirjanpito." b) Poistetaan 1 kohdan neljäs alakohta. c) Korvataan 1 kohdan seitsemäs alakohta seuraavasti: "Jäsenvaltion on tehtävä täydentäviä tarkastuksia horisontaalisia tarkastuksia raaka- ja pakkausaineiden toimittajien osalta sekä niiden toimijoiden osalta, joille pakattu oliiviöljy on toimitettu. Näitä täydentäviä tarkastuksia on tehtävä vähintään 10 prosentille hyväksytyistä yrityksistä, ja ne on suoritettava aina, kun tämä katsotaan tukioikeuden toteamisen kannalta tarpeelliseksi. Tätä tarkoitusta varten edellä tarkoitettujen toimittajien ja toimijoiden on toimitettava jäsenvaltion määrittämät asiakirjat valvontaviranomaisten käyttöön." d) Korvataan 6 kohdan toisessa alakohdassa ilmaisu "Jos määrä, jolle tukea on haettu väärin perustein, on kuitenkin vähintään 20 prosenttia suurempi kuin tarkastettu määrä, "ilmaisulla" Jos määrä, jolle tukea on haettu oikeudettomasti, on kuitenkin vähintään 20 prosenttia tarkastetusta määrästä,". 5. Korvataan 12 a artiklan 2 kohdassa ilmaisu "Asianmukaisesti perustelluissa poikkeustapauksissa" ilmaisulla "Asianmukaisesti perustelluissa tapauksissa". 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä toukokuuta 1996. Komission puolesta Franz FISCHLER Komission jäsen (1) EYVL N:o 172, 30.9.1966, s. 3025/66 (2) EYVL N:o L 349, 31.12.1994, s. 105 (3) EYVL N:o L 254, 25.9.1985, s. 5 (4) EYVL N:o L 125, 8.6.1995, s. 11